钦定古今图书集成/历象汇编/岁功典/第038卷 > 三月三日曲江侍宴应制 前人
## 钦定古今图书集成/历象汇编/岁功典/第038卷 > 三月三日曲江侍宴应制 前人

万乘亲斋祭，千官喜豫游。奉迎从上苑，祓禊向中流。
草树连容卫，山河对冕旒。画旗摇浦溆，春服满汀洲。
仙籞龙媒下，神皋凤跸留。从今亿万岁，天宝纪《春秋》。

===奉和圣制与太子诸王三月三日龙池春禊应===

制　　　　　　　　　　　　　前人。

故事修春禊，新宫展豫游。明君移凤辇，太子出龙楼。
赋掩陈王作，杯如洛水流。金人来捧剑，画鹢去回舟。
苑树浮宫阙，天池照冕旒。宸章在云表，垂象满皇州。